見到好多朋友是上網食卜卜蜆呃like，所以就去試下啦。嗰度環境就比較窄，但係服務人員態度良好，會自動介紹你有咩新鮮，有咩好食，等你唔駛咁迷惘。卜卜蜆好快就上，個樣好新鮮，食落就甩甩地，都幾鮮味架。不過有一兩隻蜆有沙囉，都正常嘅。我哋再叫咗碟肥牛，紫菜響鈴，都幾新鮮。啲職員都會好頻密咁幫你掉走啲蜆殼去嘅，👍🏻！唔駛等你食到死枱都係。不過大部分嘢飲都係鴻福堂嘅樽裝嘢飲，所以選擇就不太多，如果有啲特飲就好啦！